30.000 de lei amendă pentru 30 de saci cu moloz aruncați pe o stradă din Timișoara
Polițiștii locali timișoreni din cadrul Serviciului Siguranță și Ordine Publică aflați în patrulare în dimineața zilei de 26 mai, în jurul orei 08.30, au depistat un bărbat de 40 de ani, cu domiciliul județul Gorj, care a abandonat pe domeniul public, mai exact pe spațiul verde de pe Str. Divizia 9 Cavalerie, nu mai puțin de 30 de saci cu resturi de la materiale din construcții.
Cel în cauză a depozitat sacii lângă gardul proprietății învecinate. Bărbatul a fost sancționat cu 30.000 de lei, conform OUG 92/2021, fiind impusă și măsura complementară de ridicare a deșeurilor și aducerea la starea inițială a locului în care au fost depozitate.